**Az előterjesztést megtárgyalta:**

* Oktatási és Szociális Bizottság
* Jogi és Társadalmi Kapcsolatok Bizottsága
* Gazdasági és Városstratégiai Bizottság

 *A határozati javaslatot törvényességi*

 *szempontból megvizsgáltam:*

 */: Dr. Károlyi Ákos :/*

 *jegyzői feladatokat ellátó aljegyző*

**ELŐTERJESZTÉS**

**Szombathely Megyei Jogú Város Közgyűlésének 2015. április 16-i ülésére**

**Javaslat az óvodai feladatellátásra vonatkozóan megkötött köznevelési szerződések módosítására**

Szombathely Megyei Jogú Város Önkormányzata a Közgyűlés 216/2013.(IV.25.) Kgy. számú határozata alapján 2013. június 1. napjától három településsel (Narda, Sé, Salköveskút), a 624/2013.(XII.12.) Kgy. számú határozat alapján Tömörd Községgel kötött megállapodást az óvodai feladatok ellátására.

A szerződésben vállalt feladatok teljesítéséért az önkormányzati óvodákba járó gyermekekre tekintettel az érintett települések hozzájárulást fizetnek. A hozzájárulás összege 2014. évre vonatkozóan (a települések teherbíró képességét is figyelembe véve) 5.850,- Ft/hónap/ gyermek összegben került meghatározásra azzal, hogy a hozzájárulást az óvodai szolgáltatást igénybe vevő gyermekek után minden megkezdett hónapra vonatkozóan teljes összegben fizetik meg a települések.

A szerződésben foglaltak alapján a fizetendő hozzájárulás összegét az óvodai ellátáshoz kapcsolódóan tárgyévre tervezett összes kiadás, valamint a tárgyévre tervezett az egyes köznevelési és gyermekétkeztetési feladatokhoz kapcsolódó központi támogatás és intézményi működési bevételek különbözetének figyelembe vételével, az óvodai ellátást igénybe vevők létszáma alapján 1 gyermekre vetített összegben kell meghatározni.

Az önkormányzati fenntartású óvodák 2015. évre tervezett költségvetési bevételeit és kiadásait, a 2015. évre vonatkozóan az egyes köznevelési és gyermekétkeztetési feladatokhoz kapcsolódóan igényelt központi támogatás összegét figyelembe véve az 1 óvodásra vonatkozó önkormányzati kiegészítés összege: 100.702,- Ft/év/ gyermek. A településekkel történt egyeztetések alapjánjavasolom, hogy a települések által 2015. évben fiztendő **hozzájárulás 6.850,- Ft/hónap/ gyermek** összegben kerüljön meghatározásra.

A hozzájárulás összegének meghatározásán kívül a szerződések egyéb rendelkezései változatlanul hatályban maradnak.

Szombathely Megyei Jogú Város Önkormányzata valamint

* Narda Község Önkormányzata között az óvodai nevelésre vonatkozóan megkötött feladatellátási megállapodás módosítása az előterjesztés 1. számú, a módosítással egységes szerkezetbe foglalt feladatellátási megállapodás az előterjesztés 2. számú,
* Sé Község Önkormányzata között az óvodai nevelésre vonatkozóan megkötött feladatellátási megállapodás módosítása az előterjesztés 3. számú, a módosítással egységes szerkezetbe foglalt feladatellátási megállapodás az előterjesztés 4. számú,
* Salköveskút Község Önkormányzata között az óvodai nevelésre vonatkozóan megkötött feladatellátási megállapodás módosítása az előterjesztés 5. számú, a módosítással egységes szerkezetbe foglalt feladatellátási megállapodás az előterjesztés 6. számú,
* Tömörd Község Önkormányzata között az óvodai nevelésre vonatkozóan megkötött feladatellátási megállapodás módosítása az előterjesztés 7. számú, a módosítással egységes szerkezetbe foglalt feladatellátási megállapodás az előterjesztés 8. számú

mellékletét képezi.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2015. április „ ”**

 **(: Dr. Puskás Tivadar :)**

HATÁROZATI JAVASLAT

**…/2015. (IV. 16.) Kgy. számú határozat**

1. Szombathely Megyei Jogú Város Közgyűlése a „Javaslat az óvodai feladatellátásra vonatkozóan megkötött köznevelési szerződések módosítására” című előterjesztést megtárgyalta, és Szombathely Megyei Jogú Város Önkormányzata, valamint
	1. Narda Község Önkormányzata között az óvodai nevelésre vonatkozóan megkötött feladatellátási megállapodás módosítását az előterjesztés 1. számú, a módosítással egységes szerkezetbe foglalt feladatellátási megállapodást az előterjesztés 2. számú,
	2. Sé Község Önkormányzata között az óvodai nevelésre vonatkozóan megkötött feladatellátási megállapodás módosítását az előterjesztés 3. számú, a módosítással egységes szerkezetbe foglalt feladatellátási megállapodást az előterjesztés 4. számú,
	3. Salköveskút Község Önkormányzata között az óvodai nevelésre vonatkozóan megkötött feladatellátási megállapodás módosítását az előterjesztés 5. számú, a módosítással egységes szerkezetbe foglalt feladatellátási megállapodást az előterjesztés 6. számú,
	4. Tömörd Község Önkormányzata között az óvodai nevelésre vonatkozóan megkötött feladatellátási megállapodás módosítását az előterjesztés 7. számú, a módosítással egységes szerkezetbe foglalt feladatellátási megállapodást az előterjesztés 8. számú,

melléklete szerinti tartalommal jóváhagyja.

1. A Közgyűlés felhatalmazza a polgármestert az 1. pontban foglalt megállapodások aláírására.

**Felelős:** Dr. Puskás Tivadar polgármester

 Koczka Tibor alpolgármester

 Dr. Károlyi Ákos jegyzői feladatokat ellátó aljegyző

 /a végrehajtás előkészítéséért:

 dr. Bencsics Enikő, az Egészségügyi és Közszolgálati Osztály vezetője/

**Határidő:** azonnal /1. pont vonatkozásában /

 2015. május 15. /a 2. pont vonatkozásában/